# El manual del &ktimetracker;

## Introducció

El &ktimetracker; segueix el temps dedicat a diferents tasques. És útil per al seguiment de les hores facturables i informar de les hores registrades per treball i per dia.

Aquest historial del temps es pot exportar a un fitxer de text delimitat per comes per a la seva importació a altres eines de gestió de projectes i/o de facturació.

El &ktimetracker; detecta quan el teclat i el ratolí estan inactius i pot associar diferents tasques amb diferents escriptoris, dues eines que poden ajudar a mantenir el temporitzador en la tasca correcta.

El &ktimetracker; va ser escrit originalment per en &Sirtaj.Singh.Kang;. La seva pàgina web és https://userbase.kde.org/KTimeTracker.

## Usar el &ktimetracker;

### Començar amb el &ktimetracker;

Escriviu `ktimetracker` a l'indicador d'ordres o seleccioneu Seguiment horari personal des del grup Aplicacions Utilitats en el Llançador d'aplicacions del Plasma. Les opcions d'ordres de les &Qt; i els &kf5-full; estan disponibles, vegeu les pàgines man qt5options i kf5options.

El &ktimetracker; proporciona una opció d'ordre addicional que us permet introduir el nom del fitxer iCalendar que s'utilitza per a emmagatzemar l'historial de treball. Introduïu un fitxer d'iCalendar remot mitjançant &HTTP; o &FTP;, com a part del nom de fitxer, per exemple, https://www.meulloc.com/mevesdades/meutreball.ics.

### Tasques

Problema: Sou un consultor independent de programari amb molts clients. Alguns clients tenen múltiples projectes. Durant el transcurs d'un dia, alterneu entre diferents projectes. Necessiteu controlar el temps per a generar les factures mensuals.

Solució: Creeu una tasca de nivell superior per a cada client i una subtasca per a cada projecte del client. Per a projectes que requereixen un seguiment més detallat, creeu una llista de subtasques del projecte. Controlareu el temps fent doble clic sobre la tasca en la qual esteu treballant actualment.

El &ktimetracker; proporciona una gran flexibilitat en el seguiment del vostre temps, permetent tasques i profunditat il·limitades. El temps pot estar annexat a qualsevol tasca, i pot estar activa més d'una tasca en un moment donat.

El &ktimetracker; us permet editar l'historial de la vostra tasca i posar un comentari per a tots els esdeveniments que s'han aturat.

Per a crear una tasca de nivell superior, seleccioneu &Ctrl;T Tasca Tasca nova... . Per a crear una subtasca, ressalteu la tasca principal i seleccioneu &Ctrl;B Tasca Subtasca nova... .

Quan sortiu del &ktimetracker;, la llista de tasques serà desada a un fitxer en el disc. La pròxima vegada que s'obri, es tornarà a carregar la llista de tasques des del mateix fitxer.

El &ktimetracker; pot importar i exportar tasques per a reduir al mínim el vostre treball. Vegeu interfaces.

### Temporitzadors

Problema: Per a ser solvent, heu de facturar una mitjana de cinc hores al dia. Per a mantenir-vos en el camí, veieu els totals diaris i setmanals.

Solució: Reinicieu el temporitzador de la sessió al començament de cada jornada de treball i reinicieu tots els cronòmetres al començament de cada setmana.

El &ktimetracker; fa un seguiment de temps simple. Per a iniciar el registre de temps contra una tasca, feu doble clic a la tasca. Per a aturar el registre de temps, feu doble clic a la tasca de nou. Les tasques actives mostren un petit rellotge a la columna de Temps de la sessió.

Un altre indici visual de l'activitat a l'historial és la icona del &ktimetracker; a la safata del sistema. Quan una tasca està activa, es mourà la segona mà a la icona. Si situeu el punter del ratolí sobre aquesta icona, es mostrarà el nom de la tasca activa en un consell. Si està activa més d'una tasca, els noms de les tasques en el consell se separen amb comes.

El &ktimetracker; manté dos temporitzadors per a cada tasca: una per al temps de la sessió i un altre per al temps total. En la configuració per defecte, el &ktimetracker; mostra dues columnes per cada temporitzador, donant com a resultat un total de quatre columnes per a cada tasca:

Temps de la sessió

- El temps dedicat a la tasca des que va començar la sessió.

Temps

- El temps dedicat a la tasca d'ençà que es van restablir tots els temps.

Temps total de la sessió

- El temps dedicat a la tasca i totes les seves subtasques des que va començar la sessió.

Temps total

- El temps dedicat a la tasca i totes les seves subtasques des que es van restablir tots els temps.

Per a iniciar una sessió nova, seleccioneu Fitxer Inicia una sessió nova .

Per a reiniciar tots els temps, seleccioneu Fitxer Reinicialitza tots els temps .

#### Seguiment a l'escriptori

Problema: Teniu dos projectes principals entre els quals canvieu cada dia. Per a ajudar-vos a organitzar el vostre treball, manteniu els fitxers del projecte 1 a l'escriptori 1 i els del projecte 2 a l'escriptori 2.

Solució: Associeu una tasca de projecte 1 amb l'escriptori 1 i una tasca de projecte 2 amb l'escriptori 2. Quan canvieu entre els escriptoris aquesta s'activarà, el &ktimetracker; aturarà automàticament la tasca de projecte i iniciarà l'altra.

Per a associar una tasca amb un o més escriptoris, seleccioneu &Ctrl;E Tasca Propietats . Activeu el Seguiment automàtic i seleccioneu l'escriptori o escriptoris a associar amb aquesta tasca. Quan algun dels escriptoris seleccionats es converteixi en actiu, després d'un breu retard, el &ktimetracker; iniciarà automàticament el registre de temps contra aquesta tasca.

#### Detecció d'inactivitat

Problema: Sortiu del treball el divendres per a fer un encàrrec i oblideu aturar el temporitzador. Quan torneu el dilluns, el temporitzador segueix funcionant.

Solució: Activeu la detecció d'inactivitat a la pàgina Comportament del diàleg de configuració.

El &ktimetracker; es pot configurar per a detectar quan el ratolí i el teclat estan inactius. Si el ratolí i el teclat estan inactius per més d'un nombre especificat de minuts, el &ktimetracker; mostrarà el següent diàleg:

Detecció d'inactivitat del &ktimetracker; Diàleg de detecció d'inactivitat del &ktimetracker;

Continua cronometrant

- Aplica el temps d'inactivitat a tots els temporitzadors actius i els manté en funcionament.

  Quan esteu treballant en la tasca(ques) mentre l'ordinador estava inactiu i encara ho està.

Reverteix el cronometratge

- Resta la quantitat de temps d'inactivitat de tots els temporitzadors actius i els atura.

  Quan no esteu treballant en la tasca(ques) mentre l'ordinador estava inactiu i encara no ho està.

### Altres sistemes

#### &korganizer;

El &ktimetracker;, com el &korganizer; i iCal d'Apple, utilitzen el format iCalendar estàndard de la indústria per a les seves dades. El &ktimetracker; pot llegir i escriure les llistes de tasques pendents creades per aquestes dues aplicacions.

Fins i tot podeu treballar de forma sincrònica sobre un fitxer amb &korganizer; i &ktimetracker;. Si un programa canvia el fitxer, els canvis es propagaran a l'altra aplicació de forma automàtica.

#### Planificador

Com un típic cas d'ús, és possible que vulgueu planificar un projecte amb l'eina de gestió de projectes Imendio Planner (de &Planner;) i importar les seves tasques al &ktimetracker; amb Fitxer Importa Importa les tasques des del Planner... , al format iCalendar estàndard de la indústria. Un cop fet, sereu capaç de programar tasques en el &korganizer;, i comptar el vostre temps en el &ktimetracker;. Aquesta és una manera d'ajudar-vos a assegurar que el vostre projecte es manté en el temps i sota el pressupost.

#### &DBus;

El &ktimetracker; admet nombrosos mètodes que es poden utilitzar amb &DBus;.

Hi ha dues maneres d'utilitzar la interfície de &DBus;: L'&IGU; de les &Qt; és qdbusviewer i la línia d'ordres qdbus.

##### Script de Bash que mostra la versió del &ktimetracker;

    qdbus org.kde.ktimetracker /KTimeTracker version 2
    >/dev/null || echo "ktimetracker no s'està executant"

La interfície de &DBus; actual del &ktimetracker; actualment és utilitzada principalment per a realitzar proves automatitzades, i per això és molt limitada. Per a una completa definició de la interfície, vegeu l'dbusappendix.

Per a veure la interfície de &DBus; completa de la versió del &ktimetracker; instal·lada al vostre sistema, executeu el següent script:

##### Llistar la interfície de &DBus; del &ktimetracker; a la consola

    qdbus org.kde.ktimetracker /KTimeTracker 2
    >/dev/null || echo "ktimetracker no s'està executant"

#### Exportar els totals com a CSV

El &ktimetracker; pot exportar els totals i l'historial d'ambdós a un format de fitxer separat per comes. Per a exportar els totals, seleccioneu Fitxer Exporta... i el &ktimetracker; mostrarà el diàleg d'exportació.

Seleccioneu l'opció Temps com a CSV al grup Tipus d'informe. El diàleg tindrà un aspecte com segueix:

Exporta els temps com a CSV Exporta els temps com a CSV

Si cal, modifiqueu els valors predeterminats del diàleg. Obtindreu una vista prèvia de la sortida CSV al costat dret del diàleg. Feu clic a Desa com a... i el &ktimetracker; exportarà els totals de totes les tasques cap al fitxer que introduïu en un diàleg de fitxers.

Utilitzeu el botó Copia al porta-retalls per a exportar els temps al porta-retalls.

Vet aquí un altre exemple del format de sortida:

    "kde",,,,,0.00,0.00,6.88,9.83
    ,"ktimetracker",,,,6.88,8.70,6.88,9.83
    ,,"3.2 feature plan",,,0.00,0.00,0.00,0.00
    ,,"bugs",,,0.00,1.13,0.00,1.13
    ,,"checkin changes - translation strings",,,0.00,0.00,0.00,0.00
    ,,"time card report",,,0.00,0.00,0.00,0.00
    ,"kopete",,,,0.00,0.00,0.00,0.00
    ,"promo",,,,0.00,0.00,0.00,0.00
    ,"web stuff",,,,0.00,0.00,0.00,0.00

Les tasques de nivell superior surten a la primera columna, les subtasques a la segona, i així successivament. Les dades de temps surten després de la profunditat de tasques màxima (cinc en aquest exemple). La primera columna de temps és Temps de la sessió, la segona és Hora, la tercera és Temps total de la sessió i la quarta és Temps total.

#### Exportar l'historial a CSV

Per a exportar l'historial de tasques, seleccioneu Fitxer Exporta Exporta... i el &ktimetracker; mostrarà el mateix diàleg d'exportació com es mostra a dalt. Seleccioneu l'opció Historial com a CSV en el grup Tipus d'informe.

Seleccioneu un interval de dates amb el que voleu cobrir l'historial de tasques. Si cal, modifiqueu els valors predeterminats del diàleg. Obtindreu una vista prèvia de la sortida CSV al costat dret del diàleg. Feu clic a Desa com a... i el &ktimetracker; exportarà els totals de totes les tasques cap al fitxer que introduïu en un diàleg de fitxers.

Utilitzeu el botó Copia al porta-retalls per a exportar els temps al porta-retalls.

Vet aquí un exemple del format de sortida:

    Task History
    From Tuesday 06 July 2004 to Tuesday 13 July 2004
    Printed on: 2004-07-13 18:10
    2004-07-06,2004-07-07,2004-07-08,2004-07-09,2004-07-10,2004-07-11,2004-07-12,2004-07-13,
    ,,,,,,,,0.00,"kde"
    ,,1.77,3.23,1.73,,1.37,0.82,8.95,,"ktimetracker"
    ,,,,,,,,0.00,,,"3.2 feature plan"
    ,1.13,,,,,,,1.13,,,"bugs"
    ,,,,,,,,0.00,,,"checkin changes - translation strings"
    ,,,,,,,,0.00,,,"time card report"
    ,,,,,,,,0.00,,"kopete"
    ,,,,,,,,0.00,,"promo"
    ,,,,,,,,0.00,,"web stuff"

Les tres primeres línies identifiquen quan es va generar l'informe i per a quin interval de dates. La quarta fila és una llista separada per comes de les dates en l'interval de dates, en format ISO 8601 (AAAA-MM-DD). Totes les files posteriors llisten el temps registrat contra cada tasca. L'última columna numèrica és el total de files per a cada dia. El nom de la tasca s'imprimeix després de la columna de totals, i se sagna per a indicar la relació entre tasca/subtasca. Els noms de les tasques de nivell superior apareixen a la primera columna després del total.

## La interfície del &ktimetracker;

La finestra principal del &ktimetracker; disposa dels següents components: barra de menús, barra d'eines, barra de cerca, finestra de tasca/hora i barra d'estat.

La barra de cerca és un camp combinat. Sempre que no premeu &Intro;, actua com un filtre. Llavors, només es mostren les tasques que coincideixen amb l'entrada. Tan aviat com premeu &Intro;, la vostra entrada s'utilitzarà com a nom per a crear una tasca nova.

Escolliu Configuració per a la PDA a la pàgina Aparença en el diàleg de configuració si teniu una pantalla tàctil i l'espai de la pantalla és preuat. S'inhabilitarà la barra de cerca i haureu de fer clic a un menú contextual perquè aparegui.

Pantalla del &ktimetracker; Pantalla del &ktimetracker;

### La finestra de tasca/hora

Les diverses tasques que es mostren en aquesta finestra, juntament amb el temps acumulat per a cadascuna en la sessió actual i en total. Les tasques que heu programat tenen una petita icona de rellotge al costat del temps de la sessió.

Es poden crear subtasques per a cada tasca. Fent clic als signes més i menys davant de la tasca principal commuteu la vista de les seves subtasques associades. El temps total acumulat per a una tasca inclou els temps de les seves subtasques, així com el seu propi temps acumulat.

### La barra d'eines i la barra d'estat

La barra d'eines conté icones per a les següents ordres:

Totes es comporten de forma idèntica al menú d'ordres.

- Tasca nova

- Subtasca nova

- Inicia

- Atura

- Suprimeix

- Edita

- Obre

- Desa

La barra d'estat informa del nom del fitxer on es desen les dades.

## Crèdits i llicència

&ktimetracker;

Copyright del programa:

- 1997-2000 &Sirtaj.Singh.Kang; &Sirtaj.Singh.Kang.mail;

- 2001-2002 Tomas Pospisek tpo_deb@sourcepole.ch

- 2003-2004 Mark Bucciarelli mark@hubcapconsulting.com

- 2004-2011 Thorsten Stärk dev@staerk.de

- 2019 Alexander Potashev aspotashev@gmail.com

Col·laboradors (en ordre alfabètic)

- Alexander Potashev aspotashev@gmail.com

- Allen Winter winter@kde.org

- &David.Faure; &David.Faure.mail;

- &Espen.Sand; espen@kde.org

- Gioele Barabucci gioele@gioelebarabucci.com

- Jan Schaumann jschauma@netmeister.org

- &Jesper.Pedersen; blackie@ifad.dk

- Kalle Dalheimer &Matthias.Kalle.Dalheimer.mail;

- Klarälvdalens Datakonsult AB

- Mark Bucciarelli mark@hubcapconsulting.com

- Thorsten Stärk dev@staerk.de

- Tomas Pospisek tpo_deb@sourcepole.ch

- Willi Richert w.richert@cox.net

El &ktimetracker; es va inspirar en una molt efectiva utilitat d'en Harald Tveit Alvestrand anomenada titrax, la qual no només està basada en el conjunt d'eines Xt.

Copyright de la documentació 2000-2004 &Jonathan.Singer; &Jonathan.Singer.mail; i &Sirtaj.Singh.Kang; &Sirtaj.Singh.Kang.mail;.

Traductor de la documentació: &credits.Antoni.Bella;

&underFDL; &underGPL;

## Glossari

## A

tasca activa

Una tasca que té un funcionament automàtic.

## D

&DBus;

Un protocol de comunicació entre processos. Nom curt per a «Desktop Bus» (bus d'escriptori).

escriptori

&GNU;/&Linux;, FreeBSD i altres sistemes que executen el servidor X.Org tenen múltiples escriptoris. Típicament podeu tenir fins a quatre escriptoris diferents instal·lats. Cada escriptori pot mostrar el seu propi conjunt de programes i fitxers. Quan s'inicia el &plasma; del &kde; per primera vegada, l'escriptori que es veu és Escriptori 1. Si premeu &Ctrl;F2, veureu Escriptori 2. En prémer &Ctrl;F1 anireu de tornada a Escriptori 1.

## H

historial

Si el &ktimetracker; està configurat per a registrar l'historial, registrarà cada vegada que inicieu/atureu l'esdeveniment temporitzador. Aquest historial no es netejarà quan es reiniciïn els temps i es mantindrà al fitxer fins que la tasca se suprimeixi.

## S

sessió

Un punt de partida definit per l'usuari per als temporitzadors de sessió. Una sessió nova comença quan seleccioneu Fitxer Inicia una sessió nova . Les dades de sessió no es desen quan creeu una sessió nova.

Temps de la sessió

El temps dedicat a la tasca des que va començar la sessió.

safata del sistema

La safata del sistema es troba a la barra que (de manera predeterminada en el &plasma; del &kde;) apareix a la part inferior de la pantalla. En aquesta safata del sistema apareix la icona del &ktimetracker; que es troba al costat dret.

## T

tasca de nivell superior

Una tasca sense tasques pares.

Temps total de la sessió

El temps dedicat a la tasca i totes les seves subtasques des que va començar la sessió.

Temps

El temps dedicat a la tasca d'ençà que es van restablir tots els temps.

Temps total

El temps dedicat a la tasca i totes les seves subtasques des que es van restablir tots els temps.

## Interfície de &DBus;

version

version

Retorna la versió del &ktimetracker;.

    QString version()

#### Descripció

`version()` és una crida de &DBus; que retorna el número de versió del &ktimetracker;, per exemple 4.3.1. El número de versió es retorna com una cadena en el format típic de GNU major.menor.bugfix.

quit

quit

Sortir del &ktimetracker;.

    QString quit()

#### Descripció

`quit()` és una crida de &DBus; que proporciona una manera amb la qual un programa extern pot sortir del &ktimetracker;.

addTask

addTask

Afegeix una tasca nova.

    QString addTask(QString nom_tasca)

#### Paràmetres

`nom_tasca`

- El nom de la tasca nova.

#### Descripció

`addTask(QString nom_tasca)` és una crida de &DBus; que afegeix una tasca pendent nova de nivell superior a l'emmagatzematge actual. Es retorna l'UID de la tasca nova.

&documentation.index;